b'\n_START_ARTICLE_\nBrahinit\n_START_PARAGRAPH_\nBrahinit je vrsta meteorita iz skupine preprostih ahondritov (kamnitih meteoritov)._NEWLINE__NEWLINE_Brahiniti imajo ime po meteoritu Brachina, ki so ga na\xc5\xa1li 26. maja 1974 v pu\xc5\xa1\xc4\x8davi ju\xc5\xbene Avstralije. Brahiniti so v glavnem sestavljeni iz olivina, avgita, troilita (FeS) in ortopiroksena. Njihova starost je ocenjena na okoli 4,5 milijard let . Od nastanka do danes so do\xc5\xbeiveli taljenje in rekristalizacijo. Star\xc5\xa1evsko telo brahinitov \xc5\xa1e ni znano, verjetno je to asteroid tipa S ali tipa A Podobno kot akapulkoiti so tudi brahiniti nastali iz hondritov.'